Nyhedsbrev oktober 2025

Oktober er kommet med køligere vejr og større lyst til at komme indendørs. For de søfarende begynder den farlige efterårs og vinterperiode med hyppige kuling og stormperioder og lavere havtemperaturer. På museet hører og ser vi på vores opstillede Navtex og VHF modtager hyppigere alarmer for både dårligt vejr og navigationsvarslinger om bøjer der ikke længere er på plads. Og som noget relativt nyt oftere varslinger om at GPS navigationssystemet i specielt Østersøen ikke længere fungerer normalt grundet spoofing – bevist jamming. Vi lever i en tid med forandringer og udfordringer. Besøger man museet kan man følge disse begivenheder på vores aktive Navtex, VHF samt HF modtagere. Som bekendt har vi lange ører grundet gode usynlige antenner i bl.a. kirketårnet.

Og indendørs har vi gang i en række aktiviteter og tilbud for jer medlemmer og nye interesserede i oktober og november:

1. Allerede søndag d. 12. okt. kl. 10:00- 15:00 deltager vi med et informationsbord ved den store byttedag & hobbyudstilling i Tømmeruphallen. Der kan købes sandwich og sodavand i hallen. Vores infobord vil have udstillet både en aktiv maritim VHF, MF of HF modtager.
2. Onsdag d. 22. oktober kl. 19:00- ca. 21:00 har vi en spændende foredrags og demonstrationsaften om dansk radio under besættelsen. Radioeksperterne Ole Lauridsen og Michael Jensen fra Ringsted Radiomuseum vil tage os gennem denne spændende historie og demonstrere en række apparater fra tiden for 80 års siden. Der vil også være information om maritim radio historisk. I pausen midtvejs vil der blive serveret sandwich og forskellige drikkevarer.
3. I nov. d. 27. kl. 19:00- ca. 21:00 vil der blive en maritim aften med både spisning og underholdning med maritime sange. Mere info senere.
4. Husk også at vores weekendåbninger hver lør. og søn. fra 11:00- 15:00 slutter i denne sæson ved museet i uge 42 med søn. d. 19. okt.

Med gode maritime hilsener Jens Chr. Seeberg formand Tlf. mobil: 20 40 57 3